- Ixef wis sin, deg-s ad yili usissen n teẓri iɣef tebna tezrawt-a, taneggarut-a d tiẓri tasnazmulant, akked tesnazmult taseklant. Syin ad aɣ-yawwi ad d-nemmeslay ɣef tbadut n yiwudam d wazal-nsen deg wungal akked wannawen-is (Iwudam igejdanen d inaddayen) am wakken daɣen ad d-nawi awal ɣef tarrayt n Philippe Hamon, anda i d-tt-yebḍa ɣef kraḍ n yeswiren: aswir n yiman, deg-s ad nawi awal ɣef yisem, agisem, aglam n tfekka, tanefsit, iselsa d tmeddurt. Aswir n tigawt, yebḍa ɣef sin (Tamlilt tasentalant d temsagant), ma yella d aswir aneggaru d win n tixutert tamyellelt.